CELEX: 62009TJ0082
Language: el
Date: 2011-11-23
Title: Απόφαση του Γενικού Δικαστηρίου (δεύτερο τμήμα) της 23ης Νοεμβρίου 2011.#Gert-Jan Dennekamp κατά Ευρωπαϊκού Κοινοβουλίου.#Πρόσβαση στα έγγραφα - Κανονισμός (ΕΚ) 1049/2001 - Έγγραφα σχετικά με την υπαγωγή ορισμένων μελών του Ευρωπαϊκού Κοινοβουλίου στο σύστημα επικουρικής συντάξεως - Άρνηση παροχής προσβάσεως - Εξαίρεση αφορώσα την προστασία της ιδιωτικής ζωής και της ακεραιότητας του ατόμου - Άρθρο 8, στοιχείο β΄, του κανονισμού (ΕΚ) 45/2001 - Διαβίβαση δεδομένων προσωπικού χαρακτήρα.#Υπόθεση T-82/09.

Απόφαση του Γενικού Δικαστηρίου (δεύτερο τμήμα) της 23ης Νοεμβρίου 2011 – Dennekamp κατά Κοινοβουλίου
      (Υπόθεση T-82/09)
      «Πρόσβαση στα έγγραφα – Κανονισμός (ΕΚ) 1049/2001 – Έγγραφα σχετικά με την υπαγωγή ορισμένων μελών του Ευρωπαϊκού Κοινοβουλίου στο σύστημα επικουρικής συντάξεως – Άρνηση παροχής προσβάσεως – Εξαίρεση αφορώσα την προστασία της ιδιωτικής ζωής και της ακεραιότητας του ατόμου – Άρθρο 8, στοιχείο β΄, του κανονισμού (ΕΚ) 45/2001 – Διαβίβαση δεδομένων προσωπικού χαρακτήρα»
      1.                     Ευρωπαϊκή Ένωση – Θεσμικά όργανα – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα
            προσβάσεως στα έγγραφα – Προστασία της ιδιωτικής ζωής και της ακεραιότητας του ατόμου – Περιεχόμενο – Υποχρέωση εκτιμήσεως
            σύμφωνα με τη νομοθεσία της ΄Ενωσης περί προστασίας των δεδομένων προσωπικού χαρακτήρα – Δυνατότητα πλήρους εφαρμογής των
            διατάξεων του κανονισμού 45/2001 σε κάθε αίτημα για πρόσβαση σε έγγραφα που περιέχουν δεδομένα προσωπικού χαρακτήρα (Κανονισμοί
            του Ευρωπαϊκού Κοινοβουλίου και του Συμβουλίου 45/2001, άρθρο 8, και 1049/2001, άρθρο 4 § 1, στοιχείο β΄) (βλ. σκέψεις 21-26,
            38-40)
      2.                     Προσέγγιση των νομοθεσιών – Προστασία των φυσικών προσώπων έναντι της επεξεργασίας δεδομένων προσωπικού χαρακτήρα – Επεξεργασία
            των δεδομένων αυτών από τα θεσμικά και τα λοιπά όργανα της Ένωσης – Αίτηση προσβάσεως σε έγγραφα που αναφέρουν τα ονόματα
            των μελών του Κοινοβουλίου τα οποία υπάγονται στο σύστημα επικουρικής συντάξεως – Προσωπικά δεδομένα – Αίτηση προσβάσεως στα
            εν λόγω έγγραφα σύμφωνα με τον κανονισμό 1049/2001 – Υποχρέωση αποδείξεως της ανάγκης γνωστοποιήσεως των εν λόγω δεδομένων
            (Κανονισμοί του Ευρωπαϊκού Κοινοβουλίου και του Συμβουλίου 45/2001, άρθρα 2, στοιχείο α΄, 5, στοιχείο β΄, και 8, στοιχείο
            β΄, και 1049/2001, άρθρο 4 § 1, στοιχείο β΄) (βλ. σκέψεις 27-30)
      Αντικείμενο
      
         
               Προσφυγή περί ακυρώσεως της αποφάσεως A(2008) 22050 του Ευρωπαϊκού Κοινοβουλίου, της 17ης Δεκεμβρίου 2008, περί αρνήσεως παροχής
                  στον προσφεύγοντα προσβάσεως σε ορισμένα έγγραφα από τα οποία προκύπτει η υπαγωγή ορισμένων μελών του Ευρωπαϊκού Κοινοβουλίου
                  στο σύστημα επικουρικής συντάξεως. 
               
            Διατακτικό
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Απορρίπτει την προσφυγή.
               
            
         
                  2)
               
               
                  
               
               
                  	Ο Gert-Jan Dennekamp φέρει τα δικαστικά έξοδά του, καθώς και τα έξοδα του Ευρωπαϊκού Κοινοβουλίου. 
               
            
         
                  3)
               
               
                  
               
               
                  	Το Βασίλειο της Δανίας, η Δημοκρατία της Φινλανδίας και ο Ευρωπαίος Επόπτης Προστασίας Δεδομένων (ΕΕΠΔ) φέρουν τα δικαστικά
                     έξοδά τους.